**Ludas Községi Önkormányzat Képviselő-testületének**

**2/2017. (I.31.) önkormányzati rendelete**

**az egészségügyi alapellátás körzeteiről**

Ludas Községi Önkormányzat Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró Nemzeti Egészségfejlesztési Intézet, mint országos módszertani intézet véleményének kikérésével a következőket rendeli el:

**1.§**

Ludas Községi Önkormányzat az egészségügyi alapellátás körében gondoskodik:

1. a háziorvosi ellátásról,
2. házi gyermekorovsi ellátásról,
3. a fogorvosi alapellátásról,
4. az alapellátáshoz kapcsolódó ügyeleti ellátásról,
5. a védőnői ellátásról és
6. az iskola-egészségügyi ellátásról.

**2.§**

(1) Ludas Községi Önkormányzat Képviselő-testülete Ludas és Detk Községek közigazgatási területén egy háziorvosi alapellátási körzetet alakít ki.

(2) Az orvosi rendelő helye: Egészségház – 3274 Ludas, Fő út 104. A szolgáltatást végzi: Detk Község Háziorvosi Szolgálata (székhelye: 3275 Detk, Széchenyi út 1.) Háziorvos: Dr. Franczia Tamás.

(3) A háziorvosi alapellátás Detk község és Ludas község önkormányzatai, valamint a területi ellátási

kötelezettséget vállaló háziorvos, Dr. Franczia Tamás által kötött feladatellátási megállapodás alapján biztosított.

(4) Az alapellátáshoz kapcsolódó ügyeleti ellátást Ludas Községi Önkormányzat központi ügyeleti szolgálat formájában biztosítja Gyöngyösön, amely ügyelet területi ellátási kötelezettséggel működik.

**3.§**

(1) Ludas Községi Önkormányzat Képviselő-testülete Ludas község közigazgatási területén egy házi gyermekorvosi alapellátási körzetet alakít ki.

(2) Az orvosi rendelő helye: Egészségház – 3274 Ludas, Fő út 104. A szolgáltatást végzi Rózsa – Profilax Háziorvosi Kft. (3281 Karácsond, Szabadság út 100.). Házi gyermekorvos: Dr. Rózsa Csaba Tamás.

(3) A házi gyermekorvosi alapellátás Ludas község önkormányzata, valamint a területi ellátási kötelezettséget vállaló házi gyermekorvos, Dr. Rózsa Csaba Tamás által kötött megbízási szerződés alapján biztosított.

**4. §**

(1) Nagyfüged Községi Önkormányzat, Detk Községi Önkormányzat, Halmajugra Községi Önkormányzat és Ludas Községi Önkormányzat a fogorvosi alapellátást a területi ellátási kötelezettséget vállaló Egészségügyi Szolgáltató (Baróthy és Társa Fogorvosi Szolgáltató Bt., székhelye: 3275 Detk, Petőfi Sándor út 1/b., telephelye: Detk, Széchenyi István út 1., mint a fogorvosi szolgálat működtetője) útján biztosítja. Felek a praxis körzetét Detk, Ludas, Nagyfüged és Halmajugra községek közigazgatási területén állapították meg.

A fogorvosi alapellátás körzete tekintetében Ludas község Detk és Halmajugra községekkel alkot egy fogorvosi körzetet.

(2) A fogorvosi rendelő helye: 3275 Detk, Széchenyi út 1. Az egészségügyi szolgáltatást végzi: Baróthy és Társa Fogorvosi Szolgáltató Bt (székhelye: 3275 Detk, Petőfi Sándor út 1/b., telephelye: Detk, Széchenyi István út 1). Fogorvos: Dr. Baróthy Jenő.

(3) A fogorvosi alapellátás Ludas, Detk, Halmajugra, és Nagyfüged Községek önkormányzatai, valamint az egészségügyi szolgáltató által kötött feladatellátási szerződés alapján biztosított.

**5.§**

(1) Az iskolafogászati ellátás körzete tekintetében Nagyfüged község, Detk község, Halmajugra Község és Ludas község alkot egy gyermekfogászati körzetet.

(2) A rendelő helye: 3275 Detk, Széchenyi út 1. Az egészségügyi szolgáltatást végzi: Baróthy és Társa Fogorvosi Szolgáltató Bt (székhelye: 3275 Detk, Petőfi Sándor út 1/b., telephelye: Detk, Széchenyi István út 1) . Fogorvos: Dr. Baróthy Jenő.

**6.§**

(1) Ludas Községi Önkormányzat Képviselő-testülete Ludas és Detk Községek közigazgatási területén egy védőnői ellátási körzetet alakít ki, a települések közigazgatási területe egy védőnői körzet.

(2) A védőnői tanácsadó helye: Egészségház – 3274 Ludas, Fő út 104. Védőnő: Varga-Fehér Judit.

**7.§**

Ludas Községi Önkormányzat Képviselő-testülete az iskola-egészségügyi ellátást a háziorvosi és a védőnői ellátás keretén belül biztosítja.

**8. §**

Ez a rendelet a kihirdetését követő napon lép hatályba.

Ludas, 2017. január 30.

Vargáné Csengeri Mónika                                                                    dr. Horváth Csilla

polgármester                                                                                      jegyző

**Záradék:** A rendelet kihirdetve: 2017. január 31.

dr. Horváth Csilla

jegyző